
ประกาศองค์การบริหารส่วนตำบลบือมัง
เรื่อง  การประกาศใช้แผนพัฒนาท้องถิ่น (พ.ศ.๒๕๖6 – ๒๕70)
.............................................................
ตามที่กระทรวงมหาดไทยแจ้งให้ องค์การบริหารส่วนตำบลทบทวนแผนพัฒนาท้องถิ่น (พ.ศ.2566 - 2570) ให้มีความสอดคล้องและเชื่อมโยงกับแผนพัฒนาจังหวัด แผนพัฒนากลุ่มจังหวัด รวมทั้งแผนปฏิบัติราชการประจำปีจังหวัด แผนปฏิบัติราชการประจำปีกลุ่มจังหวัด ตลอดจนสามารถบูรณาการ แผนงาน โครงการ กิจกรรมและงบประมาณในพื้นที่ได้อย่างมีประสิทธิภาพ อันก่อให้เกิดประโยชน์ต่อประชาชน จึงให้ทบทวนแผนพัฒนาท้องถิ่น (พ.ศ. 2561 - 2565) โดยให้คณะกรรมการพัฒนาท้องถิ่น จัดประชุมประชาคมท้องถิ่น  ส่วนราชการและรัฐวิสาหกิจที่เกี่ยวข้อง เพื่อแจ้งแนวทางการพัฒนาท้องถิ่น รับทราบปัญหาความต้องการ ประเด็นการพัฒนา และประเด็นที่เกี่ยวข้อง เพื่อนำมาทบทวนแผนพัฒนาท้องถิ่น ซึ่งคณะกรรมการสนับสนุนการจัดทำแผนพัฒนาท้องถิ่น ได้จัดทำร่างแผนพัฒนาท้องถิ่น (พ.ศ.2566 – 2570) เสนอคณะกรรมการพัฒนาท้องถิ่น เพื่อพิจารณาและให้ความเห็นชอบร่างแผนพัฒนาท้องถิ่น  และสภาท้องถิ่นได้มีมติเห็นชอบ จากการประชุมสภาองค์การบริหารส่วนตำบลบือมัง สมัยวิสามัญ สมัยที่ 1 ประจำปี พ.ศ.2564  วันที่ 28 กันยายน พ.ศ. 2564 นั้น


อาศัยอำนาจตามความในหมวดที่ ๕ ข้อ ๒๔ แห่งระเบียบกระทรวงมหาดไทยว่าด้วยการจัดทำแผนขององค์กรปกครองส่วนท้องถิ่น พ.ศ. ๒๕๔๘ แก้ไขเพิ่มเติมฉบับที่ ๒ พ.ศ.๒๕๕๙ ฉบับที่ 3 พ.ศ. 2561 จึงขอประกาศใช้แผนพัฒนาท้องถิ่น (พ.ศ. ๒๕๖6 – ๒๕70) เพื่อใช้เป็นแนวทางในการพัฒนาองค์การบริหารส่วนตำบลบือมัง ปีงบประมาณ (พ.ศ. ๒๕๖6 – ๒๕70) ต่อไป
จึงประกาศให้ทราบโดยทั่วกัน

(นางสาวจรวยพร  เจือจันทร์)
ผู้อำนวยการกองคลัง รักษาราชการแทน
ปลัดองค์การบริหารส่วนตำบล ปฏิบัติหน้าที่
นายกองค์การบริหารส่วนตำบลบือมัง
